NaiveNeuron/SloPal huggingface dataset:
T. Mikuš, poslanec: (2006-10-24):
Ďalšia vec. Preto, čo som povedal, chápem túto iniciatívu ako nepotrebnú a aj pokryteckú. Pokrytectvom sa označuje správanie, keď existuje jednoznačný rozpor medzi činmi a slovami. A myslím si, že doterajšie činy predkladateľov sú naozaj v rozpore s touto deklaráciou. Je mi preto ťažké uveriť v jej úprimnosť. Vieme však, že v politickom boji ak sa používajú výrazy ako suverenita a národno-štátny záujem, používateľ týchto slov má šancu zlepšiť svoju povesť u občanov. Ja však verím, že občania Slovenska majú dobrú pamäť a porovnajú činy s deklaráciami. A verím, že podporu politickým stranám budú podmieňovať ich doterajšími činmi, a nie ich účelovými politickými gestami. Neverím v úprimnosť tejto iniciatívy. Hovorím to úprimne. Slovensko potrebuje nie prázdne gestá, ale konkrétne činy. Vážení prítomní, porovnajte činy so slovami. Vážení občania, takisto, porovnávajte doterajšie činy so slovami a deklaráciami. (Potlesk.)
Pellegrini, Peter, predseda NR SR (2015-05-19):
Prezentujme sa a hlasujme. (Hlasovanie.) Prítomných 134 poslancov, za hlasovalo 33, proti bolo 37, zdržalo sa 63 poslancov, nehlasoval 1. Tento návrh sme neschválili. Opäť vás poprosím pán poslanec, keby ste uviedli hlasovanie o bode 35 schváleného programu, ktorým je prvé čítanie o návrhu poslancov Jurinovej, Matoviča a Vašečku na vydanie zákona, ktorým sa dopĺňa školský zákon (tlač 1479). [Hlasovanie o návrhu poslancov Národnej rady Slovenskej republiky Eriky Jurinovej, Igora Matoviča a Richarda Vašečku na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1479.]
P. Miššík, poslanec: (2003-02-27):
P. Rusko, podpredseda NR SR: Ďakujem pekne. Páni kolegovia, panie kolegyne, dávam hlasovať o posunutí návrhu zákona do tretieho čítania, nech sa páči. (Hlasovanie.) Prítomných je 101 poslancov, za 100, proti nikto, nezdržal sa nikto, nehlasoval 1. Konštatujem, že návrh je v treťom čítaní. Otváram rozpravu v rámci tretieho čítania. Pýtam sa poslancov, keďže som nedostal žiadnu písomnú prihlášku, kto sa hlási do rozpravy. Ak nie, vyhlasujem rozpravu za skončenú. Keďže v rámci tohto čítania neboli podané žiadne návrhy, pristúpime k hlasovaniu o návrhu zákona ako o celku. Prosím, pán spravodajca, nech sa páči.
Glváč, Martin, podpredseda NR SR (2019-05-14):
Ďakujem. S faktickými poznámkami šesť poslancov. Končím možnosť prihlásiť sa. Ako prvý pán poslanec Blaha.
Vaľová, Jana, poslankyňa NR SR (2012-11-28):
Ďakujem veľmi pekne. Vážený pán kolega, pán poslanec Hrnčiar, keby som mala vaše oči, iba oči primátora, a skutočne by som bola vysoký teoretik v oblasti sociálnych zákonov, tak by som mala taký istý pohľad ako vy. Ale skutočne musím povedať, že treba sa pozrieť na zákony a na súvisiace zákony. My práveže teraz povoľujeme ten stop stav, ktorý ste povedali. Viete, ako je to momentálne v úprave? No momentálne je to tak, že môžete dvakrát opakovať za sebou aktivačné služby, a viacej už títo ľudia nemôžu ísť do aktivačných služieb. My práveže teraz uvoľňujeme tento zákon! To, čo vy kritizujete, že sprísňujeme, my práveže uvoľňujeme, pretože ide o osemnásť mesiacov, stop stav šesť mesiacov a následne osemnásť mesiacov. Tak tu by som povedala, že možno niekedy ozaj tá optika, ak do tých sociálnych vecí nerozumieme, je veľmi ťažká z takéhoto uhla pohľadu len primátora. Takže to by som si dovolila povedať. Ďalšiu vec, opäť neznalosť, ale to vás asi zrejme ospravedlňuje, ale nemala by zákonodarcu ospravedlňovať. Čo sa týka striedavej starostlivosti, no predsa je zákon o striedavej starostlivosti, ale nebolo upravené, ako sa bude upravovať v dávkach v hmotnej núdzi. Tak my ho prvýkrát upravujeme, a vy to kritizujete. Veď teraz nevieme vôbec, ako máme dávku vyplácať! O čom rozprávate?! Kritizujete niečo, čo je vynikajúce v tomto zákone. A ďalšia vec, ak je jeden poberateľ v dávke v hmotnej núdzi, rodič, druhý vôbec nemusí byť v dávke hmotnej núdzi. To znamená, že sa to vôbec nevzťahuje na obidvoch rodičov, ako rozprávate. Ale viacej poviem v rozprave, pretože myslím si, že vaša snaha bola veľmi dobrá z pohľadu primátora, ale z pohľadu toho, že jednoducho neovládate legislatívu, alebo vám to niekto pripravil, ktorý neovláda legislatívu, kritizujete veci, ktoré práveže my upravujeme, ktoré vôbec v legislatíve neboli, alebo kritizujete veci, ktoré boli priškrtené, a my ich teraz práveže uvoľňujeme. Ale vyjadrím sa aj k týmto veciam. Ďakujem.
Číž, Miroslav, podpredseda NR SR (2015-03-10):
Ďakujem. Pani podpredsedníčka chce reagovať. Má slovo.
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 132 prítomných, 55 za, 74 proti, 3 sa zdržali. Návrh sme neschválili.
Bugár, Béla, doterajší podpredseda NR SR (2012-04-04):
Jozef Viskupič.
Glváč, Martin, podpredseda NR SR (2018-11-21):
Pán poslanec, prepáčte, ja som vám povedal tuná, že tak som uzatvoril. Možno ste obeťou toho, čo sa dialo, ale uzatvoril som rozpravu. Prepáčte. Pán poslanec Uhrík ďalší v rozprave.
Jurčík, Ľudovít, poslanec NR SR (2010-12-08):
Pán predsedajúci, dajte, prosím, hlasovať a schváliť.
Ďuriš Nicholsonová, Lucia, podpredsedníčka NR SR (2017-01-31):
Pani poslankyňa Grausová, nech sa páči.
Zmajkovičová, Renáta, podpredsedníčka NR SR (2012-09-26):
Pán poslanec Frešo.
Paška, Pavol, predseda NR SR (2014-10-30):
(Hlasovanie.) 135 prítomných, 54 za, 78 proti, 3 sa zdržali. Návrh sme neschválili.
Sárközy, Irén, poslankyňa NR SR (2018-12-06):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Paška, Pavol, predseda NR SR (2014-01-30):
Vážené kolegyne, vážení kolegovia, dovoľte, aby som vás informoval o ďalšom priebehu rokovania. Prerušili sme rokovanie 30. schôdze. Otvorím rokovanie programu 29. schôdze, v ktorej máme na 16.30 hodinu podľa pôvodne schváleného programu zaradený bod návrh na kandidátov Rady TASR, teda budeme pokračovať v programe 29. schôdze, ktorú o 17.00 hodine prerušíme. A potom budeme hlasovať o návrhoch uznesení z 30. schôdze. A po ukončení 30. schôdze budeme potom hlasovať o prerokovaných bodoch 29. schôdze. Po odhlasovaní prerokovaných bodov uskutočníme tajnú voľbu predsedu telekomunikačného úradu a členov Správnej rady TASR. A potom budeme pokračovať v rokovaní programu 29. schôdze. Pán poslanec Mikloško.
Bugár, Béla, doterajší podpredseda NR SR (2012-04-04):
Vladimír Faič.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 120 bolo za, 18 sa zdržalo. Návrh sme schválili. Sme v treťom čítaní .
Pellegrini, Peter, predseda NR SR (2015-09-17):
Ďalší v rozprave vystúpi pán poslanec Kaník.
B. Bugár, podpredseda NR SR: (2005-06-28):
J. Cuper, poslanec: Jaj, aha. Pán predkladateľ vystupoval s faktickou? Dobre, ja som ho chcel iba doplniť, chcel som sa pána premiéra spýtať, že či sa zaoberal aj tým, aký je vzťah toho, kto spravuje Polus City Center, a myslím, že ten pán sa volá Gábor Zászlós a bol kedysi podpredsedom slovenskej vlády a trebárs Strana maďarskej koalície, (Hlas v rokovacej sále.) ktorá si teda, (So smiechom.) ktorej exponent riadi ministerstvo pre výstavbu a regionálny rozvoj a ktorý si tam objednal tie priestory. Za koľko? 50, či 54 miliónov ročne? Firma Polus City Centrum má celkom dobrý príjem bez akýchkoľvek problémov zháňať drobných prenajímateľov, takto to má zo štátneho rozpočtu. Je tu pekné napojenie, pán premiér. Ja si myslím, že tu by som sa zhodol s mojím opozičným kolegom, že vláda sa mala zaujímať aj o to pozadie, akým spôsobom. Ja netvrdím, že je to korupcia, ale v každom prípade to zaváňa minimálne politickou korupciou a naozaj bolo teda rozumnejšie investovať 200 miliónov do novej budovy a bola by to stále budova tohto štátu ako platiť firme Polus City Centrum a peniaze sa odvedú do Kanady, pretože tuším majitelia sú tam. Gábor Zászlós iba tento maďarsko-kanadský kapitál spravuje, ktorý tam bol investovaný. Ďakujem.
P. Minárik, poslanec: (2010-02-03):
Pani poslankyňa Vaľová, nezakazoval som „šecko“. Ja som starý pes v tejto problematike a ja viem, že k reštrikcii v takejto citlivej oblasti treba pristupovať veľmi, veľmi opatrne, a tak som aj postupoval. Ale kebyže neviete, spolu s Českou republikou sme široko-ďaleko v tejto oblasti  krajina s najliberálnejšou právnou úpravou. Taká dostupnosť hracích automatov, a to je ten najagresívnejší druh hazardu, aká je u nás a v Čechách, nie je nikde inde na svete okrem hracích rajov niekde v Karibiku, v Macao a podobne. Ale s takýmito by sme sa snáď nechceli porovnávať. Pánovi kolegovi Haleckému. K tým všetkým adjektívam, ktoré ste povedali o tomto návrhu, by som pridal ešte jedno – veľmi málo účinný. Ináč pán kolega Halecký, vy reagujete prakticky na každé moje vystúpenie, čo sa týka hazardu. Ja oceňujem, že dneska ste  nehovorili o pozitívach hazardu, ako to každý potrebuje ako nejakú formu psychického uvoľnenia, lebo to bol zvyčajne leitmotív vašich vystúpení.
Duchoň, Daniel, poslanec NR SR (2012-11-30):
Áno, ďakujem. Ja by som rád poukázal na skutočnosť, že nízka sadzba daní, sa ukázalo, že fungovala, ale iba v období vysokého hospodárskeho rastu. Jasne to dokazujú čísla rastu hrubého domáceho produktu na Slovensku od roku 2004 do roku 2007, kedy bol, najmä teda v roku 2007 bol absolútne najvyšší hospodársky rast na Slovensku od histórie samostatnosti Slovenska. To znamená, že neplatí tá téza, že jednoducho zavedením nízkej sadzby dane automaticky bude vždy za každých okolností dochádzať k vyššiemu výberu daní. Ďakujem.
Muňko, Dušan, poslanec NR SR (2012-05-09):
Pán Přidal, trošku sme odtrhnutí od reality, keď tvrdíte, že Slovensko dobre privatizovalo slovenskú energetiku. Česi neprivatizovali a sú niekde inde. Ale keď sa vrátime k tej dobrej privatizácii, keď sme predali za 33 mld. slovenských korún štyri bloky Jaslovských Bohuníc, dva Mochoviec, dva rozostavané, plus vodné elektrárne a potom ako čerešničku, ktorá nebola ani v medzinárodných, v tendri vypísané ešte Gabčíkovo na 30 rokov prenajali. Keď to celé zoberiem, že dostavba dvoch jadrových blokov v Mochovciach stojí dnes necelé 3 mld., tak netreba hovoriť, za čo sme predali my našu slovenskú energetiku. Takže to je tá kvalitná privatizácia, ktorá prebehla v období 2002 – 2006. Pokiaľ sa týka druhej veci, čo ste tam hovorili k prvému pilieru a k druhému pilieru. Pán Přidal, ak mi niekto, makroekonóm na Slovensku povie, že pri jestvujúcich zárobkoch sa dá prvý pilier riešiť nejakým iným spôsobom, tak ako je nastavený, je, že 60 percent ľudí má do 300 eur, a ešte ďalší, ktorí majú menej, čiže je tam asi stotisíc ľudí, ktorí majú nadpriemerné dôchodky. Pokiaľ sa týka druhého piliera, ukážte mi v Európe, tak ako je nastavený a ako funguje slovenská ekonomika, druhý pilier. Ja netvrdím, že druhý pilier nie je potrebný. Druhý pilier je potrebný, ale druhý pilier je zásluhový. A tak ako je potrebný druhý pilier zásluhový, tak je potrebný aj tretí pilier. Chcem tiež podotknúť, že celá Európa vypláca z prvého piliera, stará pätnástka, 90 až 92 percent. Iba. (Prerušenie vystúpenia časomerom.)
Glváč, Martin, podpredseda NR SR (2018-09-13):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. Vyhlasujem rozpravu za skončenú. Pán navrhovateľ, nie. Spravodajca, nie. Poprosím termín hlasovania, pán spravodajca. Pán spravodajca! Nech sa páči.
Hrušovský, Pavol, podpredseda NR SR (2010-12-10):
Hlasujeme, páni poslanci, o bodoch 1, 2, 4, 5, 6. (Hlasovanie.) 134 prítomných, 121 proti, 8 sa zdržalo, 5 nehlasovalo. Uvedené body zo spoločnej správy sme neschválili. Prosím ďalšie návrhy.
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 135, za 86, proti 7, zdržalo sa 42, hlasovali všetci prítomní. Konštatujem, že sme schválili vládny návrh novely zákona č. 106/2004 Z. z o spotrebnej dani z tabakových výrobkov. Ďalej poprosím pani spoločnú spravodajkyňu Annu Miernu z výboru pre financie a rozpočet, aby uviedla hlasovanie o návrhu uznesenia Národnej rady k návrhu súhrnnej výročnej správy za rok 2019. Je to tlač 329. Nech sa páči. (Hlasovanie o návrhu uznesenia k návrhu Súhrnnej výročnej správy Slovenskej republiky za rok 2019 , tlač 329.)
Antal, Peter, poslanec NR SR (2018-10-16):
Vážený pán predsedajúci, vážený pán podpredseda vlády, kolegyne, kolegovia, Národná rada Slovenskej republiky uznesením č. 1322 z 12. septembra 2018 pridelila vládny návrh zákona o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ako tlač 1070) na prerokovanie týmto výborom: ústavnoprávnemu výboru, výboru pre financie a rozpočet, výboru pre pôdohospodárstvo a životné prostredie a výboru pre verejnú správu a regionálny rozvoj. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor uznesením č. 432 z 9. októbra s vládnym návrhom zákona súhlasil a odporučil ho Národnej rade schváliť s pripomienkami. Výbor pre financie a rozpočet uznesením č. 321 z 8. októbra 2018 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 205 z 10. októbra s vládnym návrhom zákona súhlasil a odporučil ho Národnej rade schváliť s pripomienkami. Výbor pre verejnú správu a regionálny rozvoj uznesením č. 163 z 10. októbra 2018 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 28 hlasovať spoločne s návrhom gestorského výboru uvedené body chváliť. Gestorský výbor na základe stanovísk výborov k vládnemu návrhu zákona vyjadrených v uznesení, v uzneseniach uvedených pod bodom 3 spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a 83 zákona o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov o prerokovaní predmetného vládneho návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 220 zo 16. októbra 2018. V citovanom uznesení má výbor poveriť, ma výbor poveril predložiť Národnej rady spoločnú správu výborov a splnomocnil ma podať návrhy podľa § 81 ods. 2, 83 ods. 4, 84 ods. 2, § 86 zákona o rokovacom poriadku. Pán predsedajúci, prosím, otvorte rozpravu.
Bugár, Béla, podpredseda NR SR (2017-09-13):
Pani poslankyňa Verešová, môžte reagovať na faktické, nech sa páči.
Karahuta, Jaroslav, poslanec NR SR (2021-12-14):
Týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru podať návrh, aby sme pristúpili k tretiemu čítaniu ihneď. Dajte, prosím, o tom hlasovať.
Paška, Pavol, predseda NR SR (2013-12-16):
Faktické poznámky, páni poslanci Kaník, Simon a Zajac. Končím možnosť sa prihlásiť. Pán poslanec Kaník.
Danko, Andrej, podpredseda NR SR (2024-09-26):
Musím zareagovať. Ani my si netykáme, Igor, keby si mal zdravotný stav teraz taký ako ja, by si si nedovolil povedať, že pijem. Beriem lieky, ale ty berieš lieky častejšie a viem, že nemôžeš na to piť, dobre? Ale poslednýkrát si ma urazil takto v sále, poslednýkrát si ma takýmto spôsobom urazil. Dobre? (Reakcie z pléna.) Pán poslanec Viskupič, pokračujeme v rozprave.
Dostál, Ondrej, poslanec NR SR (2022-09-30):
Ďakujem kolegovi aj kolegyni za ich reakcie. A začnem od pani poslankyni Hatrákovej do... Aspoň na tom sa teda zhodneme, že sa nestretneme, ako máme na toto iný pohľad, ale nemyslím si, že je to tak, ako ste povedali, že vy vychádzate zo svojich skúseností a ja zo svojich predstáv. Mne sa skôr zdá, že vy vychádzate zo svojich predstáv, ktoré ste nadobudli zo svojich individuálnych skúseností a zo svojho individuálneho štúdia. Ja vychádzam zo skúseností mimovládnych organizácií, ktoré pracujú so ženami, ktoré sú obeťami domáceho násilia, vychádzam z poznatkov a skúseností expertov na oblasť domáceho násilia a vychádzam aj z praxe, ako to napre... napokon potvrdzuje aj tá pripomienka Slovenskej advokátskej komory, ktorá hovorí, že k takýmto prípadom dochádza. A tým by som sa dostal aj k pánovi poslancovi Suskovi a asi sa zhodneme, že lepšia formulácia by bolo, keby tam bol nesúhlas s akoukoľvek formou osobnej starostlivosti, a len teda v tejto chvíli máme možnosť ponechať to znenie tak, ako je navrhnuté, alebo schváliť pozmeňujúci návrh pani poslankyni Hatrákovej a vypustiť to tam. A ja som sa pokúsil vysvetliť, že reálne býva na ťarchu niektorému z rodičov iba situácia, keď nesúhlasí so striedavou osobnou starostlivosťou, lebo keď nesúhlasí so zverením druhému rodičovi a dožaduje sa, dožaduje sa zverenia do vlastnej starostlivosti výlučnej, tak je to symetrický vzťah a nemôže to byť, že obom rodičom na ťarchu, resp. keď je to obom rodičom na ťarchu, tak to nie je problém, lebo to sa navzájom vynuluje. Ale keď jeden z rodičov nesúhlasí so striedavou osobnou starostlivosťou, býva mu to pripisované na ťarchu, svedčí o tom pripomienka Slovenskej advokátskej komory aj list mimovládnych organizácií, ktoré sa zaoberajú ochranou žien, na ktorých je páchané násilie, to sú skúsenosti z pra... (Prerušenie vystúpenia časomerom.)
Kvorka, Ján, poslanec NR SR (2017-05-11):
Pán predseda, dajte, prosím, hlasovať o bode 15 informácie, ktorý požiadal vyňať na osobitné hlasovanie pán poslanec Antal.
Tomáš, Erik, poslanec NR SR (2019-06-21):
Ďakujem pekne, pán predsedajúci, chcem k tomuto zákonu predložiť jeden malý technický pozmeňujúci návrh. Totiž legislatíva Národnej rady zistila, že je tu právna duplicita s iným zákonom. Nedávno bol prijatý vládny návrh zákona o znižovaní alebo opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých predpisov a ten obsahuje rovnaký článok, ako je čl. III v tomto zákone. Ministerstvo školstva Slovenskej republiky bude s účinnosťou od 1. septembra 2019 sprístupňovať údaje z centrálneho registra na žiadosť orgánu verejnej moci podľa uvedeného vládneho návrhu zákona, a preto potrebujeme z tohto nášho zákona čl. III vypustiť, pretože právna duplicita je neprípustná. Dovoľte mi ešte prečítať krátky pozmeňujúci návrh. Pozmeňujúci návrh poslanca Národnej rady Slovenskej republiky Erika Tomáša k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa dopĺňajú niektoré zákony, tlač 1482. Čl. III. sa vypúšťa. V súvislosti s navrhovanou zmenou sa vykoná prečíslovanie nasledujúceho článku a vykoná sa primeraná úprava názvu návrhu zákona. Ďakujem pekne.
Gál, Gábor, poslanec NR SR (2014-10-29):
Ďakujem za slovo, pán podpredseda. Vážená pani poslankyňa, ja som asi jeden z tých advokátov, o ktorých ste sa zmienili niekoľkokrát, lebo sám som mal niekoľko takýchto sporov a, bohužiaľ, tá dôkazná núdza na našej strane vždy vyústila do toho, že sme buď ten spor prehrali, alebo sami rodičia povedali, že, že necháme to. Väčšinou, bohužiaľ, väčšinou to bolo, bola situácia, že nedošlo k narodeniu živého dieťatka práve z dôvodu, že došlo k nejakým úkonom alebo neúkonom zo strany zdravotníckeho personálu, aspoň to udávajú rodičia. Neviem, či tento návrh zákona pomôže k celej tej záležitosti, ktorú, ktorú ste nastolili alebo proste jeden z príkladov ste uviedli, lebo Úrad pre dohľad nad zdravotnou starostlivosťou tiež nie je inštitúcia, ktorá robí maximálne objektívne. Už tu bolo niečo naznačené a aj v prípadoch, kde dochádza k manipulácii so zdravotníckym záznamom, úrad je bezmocný. Proste, čo sa neobjaví v zdravotníckom zázname, alebo neraz sa stalo, že došlo k tomu, že tam určité záznamy zmizli alebo boli nejako prefabrikované, tak Úrad na dohľad nad zdravotnou starostlivosťou je bezmocný. Fandím vám v tomto, určite bude to krok dopredu, ale kým sa neodstráni tá falošná lojalita medzi lekármi, tak ten boj vždy nebude, ako vždy ten boj bude taký nesúmerný a to dôkazné, dôkazné bremeno bude, tá poškodená časť... (Prerušenie vystúpenia časomerom.)
Grausová, Natália, poslankyňa NR SR (2017-03-30):
Ďakujem. Ďakujem za slovo. Naozaj považujem tých 319 ciest prezidenta Kisku za nemorálnych, ale chcem k tomu povedať ešte jednu vec, že myslím si, že je to najhorší prezident, akého táto Slovenská republika doteraz mala, a že nič horšieho sme pri voľbách, posledných voľbách prezidenta nemohli dostať. Chcem povedať to, že prezident, jeho zahraničná politika, výroky pána Kisku, že sú hanbou a celý pán Kiska je jedna veľká hanba pre Slovenskú republiku. A je mi to veľmi ľúto.
Grendel, Gábor, podpredseda NR SR (2022-03-24):
Ďakujeme za informáciu. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Štefana Kuffu a znie takto: „Pán premiér, ako ste nakoniec rozhodli naložiť s ruskými MiG-mi, ktoré pôvodne Slovenská republika chcela darovať Ukrajine?“
Z. Kramplová, poslankyňa: (2009-06-25):
Po druhé, pani poslankyňa, vy si myslíte, že občania Slovenskej republiky slovenskej národnosti, ktorí žijú na zmiešanom území Slovenskej zvrchovanej republiky, nemajú právo rozprávať vlastným jazykom na úradoch, pretože majú problém, alebo nemajú možnosť si vypočuť napríklad kultúrne podujatia, alebo zúčastniť sa na akciách, ktoré poriadajú Slováci alebo slovenskí občania, ktorí majú maďarskú národnosť, pretože Slováci napríklad nerozumejú? Alebo na ulici sa nevedia dorozumieť alebo nevedia rozumieť rozhlasu, ktorý tam je? Občania tejto republiky žijúci na zmiešanom území podľa vás nemajú právo, aby sa vedeli dorozumieť v štátnom jazyku? Myslím si, vážená pani poslankyňa, že tu je ten zásadný problém, že my sa tu nerozumieme v tejto snemovni. A rozumeli by sme sa len vtedy, vážená pani poslankyňa, keby sme tu všetci rozprávali len po maďarsky. Ďakujem.
Bugár, Béla, podpredseda NR SR (2020-02-25):
Pani poslankyňa Zimenová.
P. Hrušovský, predseda NR SR: (2004-09-23):
(Hlasovanie.) 142 prítomných, 53 za, 34 proti, 54 sa zdržalo, 1 nehlasoval. Neschválili sme návrh. V. Horák, poslanec: Teraz budeme hlasovať o pozmeňujúcom návrh pána Čaploviča, ale pán poslanec Čaplovič žiadal, aby sa hlasovalo osobitne o jeho prvej časti návrhu. Takže budeme hlasovať teraz o bode 1 v čl. II.
Kuffa, Štefan, poslanec NR SR (2012-11-30):
Máte pravdu, pán kolega, dneska by sme už mali skončiť, už je toho veľa. To je naozaj fakt pravda. (Povedané s úsmevom.) Ale ja to len tak potvrdím, že tá rovná daň bola dobrou daňou, dobrou daňou a dôkazom je toho aj to, že okolité krajiny naozaj nasledovali ten náš príklad. My budeme práve prvou tou krajinou, ktorá zruší tú rovnú daň. Ak by to naozaj bolo také zlé doposiaľ, tak tie ekonomické ukazovatele by to aj dokazovali. Ale to, že rastie aj počet nezamestnaných, áno, môžme hovoriť, že či to je teraz na vine ten súbor všetkých tých opatrení, ktoré sú tuná, okrem iného aj Zákonník práce, že táto nezamestnanosť stúpa, alebo by stúpala aj bez týchto reštrikčných opatrení. Ale ďalším faktom je aj to, že ak tých 700 firiem odišlo do susedného Maďarska, je to minimálne ako hodné zamyslenia. To nielenže tie firmy odišli, ale s nimi aj tie pracovné miesta a pracovné pozície. A to je to na tom zlé. Ak nebudú mať ľudia prácu, naozaj sa budú búriť. To nebudú len učitelia, ale pridajú sa aj ďalší do toho štrajku. Myslím si, že to nechceme nikto v tejto krajine, aby ľudia sa búrili, ale, naopak, aby boli pokojní. Ale aby boli pokojní, potrebujú na to prácu, za túto prácu spravodlivú odmenu, mzdu, aby boli schopní uživiť svoje rodiny. Ak táto proporcionalita tu vyvážená nebude, no tak budú možno ešte aj horšie veci ako štrajk. Ja tu nechcem tu tak strašiť, ale naozaj, keď prichádzame aj o tie základné prostriedky, tak tá nespokojnosť len graduje v nás všetkých a s ňou aj agresivita. Ďakujem.
Grendel, Gábor, poslanec NR SR (2019-05-15):
Ďakujem pekne. Chcel by som pripomenúť členom osobitného kontrolného výboru na kontrolu činnosti SIS, že dnes o 12.15 máme rokovanie na obvyklom mieste.
Vašečka, Richard, poslanec NR SR (2024-04-30):
Prosím, pán predsedajúci, dajte hlasovať o tom, že Národná rada prideľuje tento návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor určuje výbor pre vzdelávanie, vedu, mládež a šport. Výbory prerokujú tento návrh zákona do 7. júna 2024 a gestorský výbor do 10. júna 2024.
Abrhan, Pavol, poslanec NR SR (2013-10-22):
Pán poslanec, ďakujem za faktickú pripomienku. Ja som len očakával, že nebudete postupovať v tom, čo zavádzal pán minister Krajcer. Veď vy ste ho aj dostatočne kritizovali v tom čase. Ale ako vidím, že ak sa menia vlády, tak sa menia aj názory. Ďakujem pekne.
Kalmárová, Viera, poslanec NR SR (2023-12-15):
Ďakujem za slovo, pán predsedajúci. Pán Gröhling mi hovoril z duše a veľmi dobre mi na smeč nahral aj Marek Lackovič. Moji priatelia sa tiež čudujú rozhodnutiu rýchlo zriadiť ministerstvo športu a cestovného ruchu a považujú to za iracionálne rozhodnutie. Veď ako sa dá úplne normálne vysvetliť, že vo finančne nestabilnom prostredí vzniká nové ministerstvo súbehom alebo spojením dvoch agiend už existujúcich ministerstiev. Pokiaľ si niekto myslí, že tie agendy nie sú administrované a manažované dobre, no tak treba vymeniť ľudí, ale nie zriaďovať nové ministerstvo. Ale ja si myslím, že všetci tí, ktorí to považujú za nelogické, sa mýlia. Je to rozhodnutie logické práve preto, lebo je politické, ale v tom škodlivom vnímaní toho, ako sa robí politika. Politika sa definuje rôznym spôsobom, medzi iným aj proces a metóda, aj ako proces a metóda záväzného rozhodovania, a to teraz podčiarkujem, určitej skupiny ľudí smerujúceho k dosiahnutiu určitého cieľa. A je potrebné pozrieť sa na to, kto tvorí tú určitú skupinu ľudí a aké ciele si kladie. Ak si dáme pravdivú odpoveď v slovenskej realite, prestaneme sa čudovať. Jednoducho tieto zámery všetky, ktoré obsahuje tlač 90, zodpovedajú tomu, kto vládne a s akým zámerom vládne. A v tom je ten kľúčový problém. Ďakujem. (Potlesk.)
Šefčík, Marek, poslanec NR SR (2021-10-01):
Ďakujem pekne za slovo. Vážený pán generálny prokurátor, teraz ste krásne ukončili svoju reč. Treba byť korektný, jediná vec sú dôkazy, my sme stále otvorení dôkazom. No, vysvetľovali ste aj kauzu Vietnamec, ale ja sa troška vrátim. Hovoríte o dôvere verejnosti v Generálnu prokuratúru. V rozprave včera som vás vyzval a asi trikrát som to zopakoval, aby ste mne ako laikovi a ľuďom, ktorí nie sú právnikmi, vysvetlili svoje rozhodnutie zničiť nahrávku kauzy Gorila. Pred chvíľočkou ste hovorili, sme otvorení akýmkoľvek dôkazom a tak ďalej a tak ďalej. Čo je toto za rozhodnutie, ktoré nariadi zničiť takýto dôkazový materiál? Boli ste potom v rozprave, boli ste potom v rozprave, prihovorili ste sa Kotlebovi, ktorý vám dával otázky, ste ho oslovili pán poslanec Kotleba, a odpovedali ste mu pekne na otázky, ktoré vám položil. Všetka česť. Na moju otázku, moju otázku ste odignorovali. Reagoval som potom faktickou poznámku s tým, aby ste mi odpovedali. Vy ste napriek tomu, že ste mohli faktickú využiť a odpovedať mi, znova nereagovali. Prosím vás teda o odpoveď na moju otázku opakovane. Ďakujem.
P. Hrušovský, predseda NR SR: (2005-10-26):
dol a odôvodnil vládny návrh zákona o ozbrojených silách Slovenskej republiky a o zmene a doplnení zákona o civilnom letectve (tlač 1298) ktorý prerokúvame ako tlač 1298. Nech sa páči, pán minister, máte slovo.
P. Hrušovský, predseda NR SR: (2004-05-12):
(Hlasovanie.) 138 prítomných, 113 za návrh, 5 proti, 19 sa zdržalo, 1 nehlasoval. Návrh sme schválili. Teraz poprosím pána poslanca Minárika, člena výboru pre hospodárstvo a privatizáciu, aby z jeho poverenia predniesol návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov . Nech sa páči, pán poslanec.
Sulík, Richard, predseda NR SR (2011-09-13):
Pán poslanec Maďarič.
Kažimír, Peter, podpredseda vlády a minister financií SR (2018-09-13):
Ďakujem. Úplne bez problémov vám oznamujem, že ak ministerstvo zahraničných vecí príde s podobným návrhom, to znamená s tvrdšími opatreniami voči krajine, ktorá by mohla byť krajinou vyslania takýchto problematických ľudí, tak, samozrejme, budem hlasovať v súlade s odporúčaním rezortu zahraničných vecí, ktorý považujem za najkompetentnejší v danej oblasti. Ďakujem.
Mazurek, Milan, poslanec NR SR (2017-12-06):
Pán predseda vlády Robert Fico, ako tu tak počúvam tie jednotlivé debaty, ako vystupujú jednotliví koaliční alebo opoziční politici, ako si navzájom nadávate, kto je väčší zlodej, kto je väčší podvodník, kto je väčší mafián, kto robil väčšie kšefty, tak mi je z tohto pléna zle viac než kedykoľvek predtým. Počuli sme tu, že sa Sulík stretával s Kočnerom, že okradol občanov Bratislavy o 20 mil. korún na nejakom fiktívnom prevode pozemkov. Počuli sme, že Matovič je daňový podvodník a že zneužíval na daňové podvody aj auto svojej mamy. Počuli sme, že Kollár bol zapletený do obchodu s drogami, že Bugár je odborník na prevod pozemkov pod rýchlostnými cestami, že Danko sprivatizoval a vytuneloval Lesostav Revúca. O SMER-e a o vašej korupcii snáď pochybovať nikto nemusí. Vieme dobre, že prezident je úžerník a daňový podvodník, usvedčený daňový podvodník. A jednoducho, keď vy všetci tu ako ste tieto štandardné politické strany, nás označujete za extrémistov, ja som tak poctený takým krásnym komplimentom ako ešte nikdy. Pretože dnes to je viditeľne najlepšie, odkedy tu sedíme. Ďakujem. (Potlesk.)
Pellegrini, Peter, predseda NR SR (2015-04-17):
Pán poslanec Kaník, ste prihlásený do rozpravy, potom to hovorte.
P. Hrušovský, predseda NR SR: (2003-10-21):
(Hlasovanie.) 145 prítomných, 81 za návrh, 30 proti, 33 sa zdržalo, 1 nehlasoval. Návrh sme schválili. Prosím ďalší návrh. I. Hamarčák, poslanec: Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 413 z 3. októbra 2003 prideliť v druhom čítaní na prerokovanie tento návrh okrem Výboru Národnej rady pre financie rozpočet a menu aj výborom ústavnoprávnemu a Výboru Národnej rady pre verejnú správu. Za gestorský výbor navrhujem Výbor Národnej rady pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady.
Taraba, Tomáš, poslanec NR SR (2023-05-05):
Dámy a páni, plne vítam aj túto iniciatívu, pretože nárast cien potravín jasne poukazuje, že musíme nájsť všetky mechanizmy, ako znížiť ten inflačný tlak. Samozrejme, že znižovanie sociálneho bremena pre zamestnávateľov za zamestnancov v tomto sektore je veľmi dôležitý nástroj a všeobecne si myslím, že po voľbách bude musieť nová vláda pristúpiť k tomu, aby sa naozaj zo Slovenska stalo miesto, kde sa začne aj riešiť výška sociálnych odvodov, pretože máme ich jedny z najvyšších v Európe, je to veľké bremeno. A pre podnikateľov jeden z tých najpodstatnejších elementov je, že aby nielen zamestnávali, ale aby sa nebáli zamestnávať, pretože tie náklady, ktoré nie sú v tomto prípade tých 25 % odvodov, ktoré majú za zamestnanca, sú predsa len dosť značné na to, aby boli potom opatrní pri zamestnávaní. Takže táto pomoc, ktorá sa teda má týkať 33-tisíc zamestnancov v agrosektore, kedy zamestnávatelia budú odbremenení na pol roka od platieb práve týchto, týchto odvodov, nám aj ukáže taký, taký prierez tomu, že čo to urobí so samotnou zamestnanosťou a so stabilizáciu toho sektora, nielen teda že to pomôže znížiť tlak na tie ceny, ktoré sú v tom primárnom sektore poľnohospodárstva. Takže ja to veľmi vítam, je to dobrá iniciatíva a myslím si, že tak ako povedal pán Richter, už potom po pol roku sa vyhodnotí konkrétne tie dáta. Myslím si, že sa to bude dať vyhodnotiť aj z pohľadu iných, možno rovnako ohrozených sektorov, kde slovenský priemysel ten, takúto formu pomoci bude potrebovať. Takže ja to plne podporujem a budem hlasovať za. Ďakujem.
Pellegrini, Peter, predseda NR SR (2024-01-24):
Pán poslanec Pročko... teda pán poslanec Krajčí ako prvý najprv. Nech sa páči.
Farkašovský, Karol, poslanec NR SR (2024-06-12):
Vážený pán predsedajúci, dámy a páni, kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade spoločnú správu výborov o výsledku prerokovania návrhu zákona. Národná rada Slovenskej republiky uznesením z 30. apríla 2024 č. 248 sa uzniesla prerokovať návrh poslancov na vydanie zákona, v druhom čítaní ho predložiť týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote, iné výbory o návrhu zákona nerokovali. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 3 spoločne s odporúčaním schváliť. Gestorský výbor na základe stanovísk výborov odporúča Národnej rade Slovenskej republiky návrh poslancov na vydanie schváliť v znení pozmeňujúcich a doplňujúcich návrhov uvedených v tejto správe. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport, gestorský výbor, z 11. júna 2024 č. 30. Týmto uznesením ma výbor zároveň poveril, aby na schôdzi Národnej rady Slovenskej republiky som informoval o výsledku rokovania výborov, o stanovisku návrhu gestorského výboru. Pán predsedajúci, ďakujem pekne, skončil som. Otvorte, prosím, rozpravu.
Sulík, Richard, predseda NR SR (2011-04-05):
Pán poslanec Somogyi.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 143, za 141, 1 sa zdržal, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hatráková, Katarína, poslankyňa NR SR (2020-11-25):
Prosím, prosím, pán... (Krátka pauza. Prerušenie vystúpenia predsedajúcim.)
Sulík, Richard, predseda NR SR (2010-11-03):
Prosím pánov poslancov, aby teraz hlasovali o postúpení návrhu zákona do druhého čítania. (Hlasovanie.) Zo 145 prítomných poslancov hlasovalo 76 za, 63 proti, 6 sa zdržali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, nech sa páči.
Šeliga, Juraj, podpredseda NR SR (2020-04-24):
Pán poslanec Mizík, nech sa páči s reakciou na faktické poznámky.
B. Bugár, podpredseda NR SR: (2005-02-03):
(Hlasovanie.) Prítomných 140 poslancov, za 52, proti 50, zdržalo sa 37, nehlasoval 1. Konštatujem, že námietku pána poslanca Hurbana sme neschválili. Nech sa páči ďalšie návrhy. V. Horák, poslanec: Ďakujem. Tým pádom o pozmeňujúcich návrhoch pána poslanca Hurbana nebudeme hlasovať. Ako ďalší pozmeňujúci návrh som podal ja, takže teraz budeme hlasovať o mojom pozmeňujúcom návrhu.
B. Bugár, podpredseda NR SR: (2004-06-16):
Otváram rozpravu, do ktorej sa hlási pán spravodajca ako prvý. Nakoľko som nedostal žiadnu písomnú prihlášku pánov poslancov, pýtam sa, či sa ešte hlási ústne do rozpravy niekto z prítomných poslancov. Tri pani poslankyne. Končím možnosť sa prihlásiť to rozpravy ústne. Takže, pán spravodajca, nech sa páči, a potom pani poslankyňa Mušková.
V. Veteška, podpredseda NR SR: (2006-01-31):
Pán navrhovateľ, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (tlač 1432). Návrh na jeho pridelenie výborom máte v rozhodnutí č. 1462. Teraz dávam slovo poslankyni Márii Sabolovej, aby za skupinu poslancov návrh zákona uviedla.
M. Číž, podpredseda NR SR: (2008-10-30):
Otváram rozpravu. Do rozpravy som nedostal žiadnu písomnú prihlášku. Pýtam sa, kto sa hlási do rozpravy ústne. Neregistrujem žiadnu prihlášku, preto uzatváram možnosť prihlásiť sa do rozpravy ústne. Zároveň vyhlasujem rozpravu za skončenú. Ďakujem navrhovateľovi aj spravodajcovi a prerušujem rokovanie o tomto bode programu. Pána ministra, samozrejme, ešte poprosím, aby zostal, pretože pristúpime k správe o lesnom hospodárstve Slovenskej republiky za rok 2008, stav za rok 2007 . Správu ste dostali ako tlač 780. A vzhľadom na to, že nasledujúcim bodom programu je správa o poľnohospodárstve a potravinárstve v Slovenskej republike 2008, stav za rok 2007 , tlač 781, podám návrh, aby sme k týmto bodom zlúčili rozpravu s tým, že o každej správe, samozrejme, budeme hlasovať osobitne. Poprosím, je všeobecný súhlas s takýmto návrhom? (Hlasy z pléna: Áno.) Pokiaľ je, ďakujem veľmi pekne. Obidve správy uvedie pán minister pôdohospodárstva Stanislav Becík. Prosím ho, aby sa ujal slova.
Pellegrini, Peter, predseda NR SR (2015-01-27):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto hlási do rozpravy ústne. Končím možnosť prihlásiť sa, dvaja páni poslanci. Nech sa páči, slovo má prvý prihlásený do ústnej rozpravy pán poslanec Gál.
Zmajkovičová, Renáta, podpredsedníčka NR SR (2014-09-11):
Pán poslanec Martvoň.
Bugár, Béla, podpredseda NR SR (2018-01-30):
Nakoľko ste ma menovali, pán poslanec, tak bolo by veľmi dobré a aj spravodlivé, keby ste sa ozvali aj vtedy, keď vaši poslanci to robili na minulej schôdzi. Ešte sme sa potom dohadovali tuto s kolegyňou podpredsedníčkou, lebo ona tiež mala, že kedy má čítať, ako má, tak sme povedali, keď sme už raz pustili tú schôdzu, to dokončíme, tak ako podaktorí poslanci opozície to robili. Vtedy ste sa neozvali, viete. Ja práve preto sa snažím, že ak raz povolím na strane opozície, tak raz to isté vrátim aj opozícii alebo koalícii. Takže... (Reakcia z pléna.) Nie. Nie, platí, samozrejme, stáva sa to, ale, ale prepáčte z toho sa nejaký, aby som povedal, také pravidlo sa robiť nebude, samozrejme. Nakoľko na minulej schôdzi ja sám, keď som to viedol, keď som bol poprosený, dvakrát som to povolil, tak raz teraz aj pán poslanec dostal tú možnosť. Takže za to ma môžte kritizovať, ale ja sa snažím byť spravodlivý aj na jednu, aj na druhú stranu tejto Národnej rady. Pán poslanec Laurenčík, nech sa páči, máte slovo.
Laššáková, Jana, podpredsedníčka NR SR (2012-09-19):
Ďakujem pekne za slovo. Vážené kolegyne, kolegovia, pani predsedajúca, pán podpredseda vlády a pán minister, dovoľte aj mne, aby som sa stručne vyjadrila k predkladanej správe o štátnej politike starostlivosti o Slovákov žijúcich v zahraničí a o poskytnutej štátnej podpore Slovákov žijúcich v zahraničí za rok 2011 s návrhom na rok 2013. Správa, ktorá bola predmetom rokovania na výbore pre ľudské práva, bola odporučená, aby Národná rada ju zobrala na vedomie, aj keď z hlasov opozičných poslancov, alebo zo strany opozičných poslancov boli hlasy, že tá správa je nedostatočná a je vlastne len nejakým sumárom určitých informácií. Ja sa s tým nestotožňujem, a preto som sa aj rozhodla vystúpiť v rámci rozpravy. Predkladaná správa v prvej svojej časti v dostatočnej miere hodnotí aktivity úradu a inštitúcií zapojených do politiky starostlivosti za rok 2011. Treba si uvedomiť, že len v nedávnej dobe došlo k zmene vedenia úradu, a preto nie je jednoduché hodnotiť dané obdobie. Vychádzať sa môže len z údajov, ktoré úradu poskytli jednotlivé orgány a inštitúcie zapojené do politiky starostlivosti za predchádzajúce obdobie. Koordinácia a úzka komunikácia medzi zapojenými orgánmi sa preto aj do budúcna javí ako nevyhnutná. Vieme, že po predchádzajúcom vedení zostala, by som povedala, spúšť a riaditeľ úradu, respektíve predseda úradu ani protokolárne neodovzdal svoju funkciu. Z toho dôvodu sa v tejto konštatačnej časti správy vychádza z údajov, ktoré dostal úrad od jednotlivých ministerstiev. Pre mňa dôležitejšie ako správa za rok 2011 je plán aktivít štátnej politiky starostlivosti zahraničných Slovákov na rok 2013. Som rada, že Stála konferencia plánovaná Úradom pre Slovákov žijúcich v zahraničí bude vhodnou platformou pre identifikáciu problémov a definíciu zmien a opatrení, ktoré je potrebné urobiť pre efektívny výkon politiky v tejto oblasti. Vieme, že táto konferencia má byť v závere mesiaca november. Faktom ostáva, že politika starostlivosti o Slovákov žijúcich v zahraničí vychádza z Ústavy Slovenskej republiky, a to z čl. 7a, ktorý hovorí, že Slovenská republika podporuje národné povedomie a kultúrnu identitu Slovákov žijúcich v zahraničí, podporuje ich inštitúcie zriadené na dosiahnutie tohto účelu a vzťahy s materskou krajinou. Nakoľko sa tento rámec vzťahuje na územie mimo Slovenskej republiky, zmena kompetenčného zákona, ktorá prebehla na tomto rokovaní schôdze Národnej rady a ktorá výkon politiky vo vzťahu k Slovákom žijúcim v zahraničí zveruje do rúk Ministerstva zahraničných vecí a európskych záležitostí Slovenskej republiky, je podľa môjho názoru jej logickým vyústením. Napriek tomu, že politika vo vzťahu k zahraničným Slovákom je zameraná najmä na podporu ich národného povedomia a kultúrnej identity, do popredia sa dostáva posilňovanie jej ekonomického rozmeru a prezentácia Slovenska v zahraničí. (Prerušenie vystúpenia predsedajúcou.)
Stančík, Andrej, poslanec NR SR (2022-05-25):
Pán predseda, odhlasovali sme všetky pozmeňujúce a doplňujúce návrhy z rozpravy a keďže mám splnomocnenie gestorského výboru, dajte, prosím, hlasovať, že predmetný návrh zákona prerokujeme v treťom čítaní ihneď.
Zmajkovičová, Renáta, podpredsedníčka NR SR (2013-09-13):
Ďakujem, pán spravodajca. Otváram rozpravu. Do rozpravy som dostala osem písomných, sedem písomných prihlášok, za poslanecký klub OĽaNO Ján Mičovský, za poslanecký klub KDH Pavol Zajac, potom je to pán poslanec Mikuláš Huba, pán poslanec Miroslav Kadúc, Jozef Viskupič, Richard Vašečka a Igor Hraško. Nech sa páči, za poslanecký klub OĽaNO Ján Mičovský.
Laurenčík, Milan, podpredseda NR SR (2021-06-24):
Ďakujem. Na vaše vystúpenie evidujem trinásť faktických poznámok. Ako prvý vystúpi pán poslanec Martin Beluský.
Laššáková, Jana, podpredsedníčka NR SR (2014-12-03):
Pán poslanec, poprosím vás, treba sedieť na mieste a prihlásiť sa s faktickou, ale v rámci novej politickej kultúry, nech sa páči, prihláste sa, aj keď by sme mali dodržiavať rokovací poriadok. Na vystúpenie pána poslanca s faktickými poznámkami pán poslanec Mičovský, pán poslanec Brocka, končím možnosť prihlásiť sa s faktickými poznámkami. Nech sa páči, pán poslanec Mičovský.
P. Hrušovský, podpredseda NR SR: (2002-05-24):
G. Palacka, poslanec: Ďakujem, pán predsedajúci. Vážené dámy a páni, dovoľte, aby som vystúpil v rámci prvého čítania k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov, ako spravodajca určený gestorským výborom. Predložený návrh bol doručený poslancom 26. apríla, čím boli splnené podmienky rokovacieho poriadku. Predseda Národnej rady po posúdení formálnych záležitostí zaradil tento návrh na rokovanie 60. schôdze Národnej rady na prvé čítanie. Ako spravodajca si osvojujem názor, že tento návrh zákona spĺňa všetky formálne náležitosti rokovacieho poriadku a legislatívnych pravidiel. V súlade s § 73 ods. 3 písm. c) rokovacieho poriadku budem odporúčať uznesenie, aby Národná rada prerokovala tento návrh v druhom čítaní. Pán predsedajúci, môžete otvoriť rozpravu.
Hrnčiar, Andrej, podpredseda NR SR (2019-05-17):
Pani poslankyňa Remišová.
Radičová, Iveta, predsedníčka vlády SR (2010-10-21):
Vážený pán podpredseda Národnej rady Slovenskej republiky, vážené panie poslankyne, vážení páni poslanci, príjemný dobrý deň. Dovoľte mi, aby som ospravedlnila v zmysle rokovacieho poriadku Národnej rady Slovenskej republiky z dnešnej hodiny otázok a interpelácií neprítomných členov vlády a oznámila vám ministrov poverených ich zastupovaním. Ospravedlňuje sa pán podpredseda vlády a minister práce, sociálnych vecí a rodiny Jozef Mihál, je na zahraničnej pracovnej ceste v Luxembursku, zastupuje ho pán minister zdravotníctva Ivan Uhliarik. Pán minister školstva, vedy, výskumu a športu, pán Jurzyca je na pracovnom výjazde, nie sú na neho otázky v rámci hodiny otázok. Pán minister vnútra, pán Lipšic je služobne pracovne mimo Bratislavy, nie sú naňho otázky. Pán minister pôdohospodárstva, životného prostredia a regionálneho rozvoja pán Simon je na zahraničnej pracovnej ceste v Českej republike a nie sú naňho otázky. Ak dovolíte, zároveň na interpeláciách by som ospravedlnila predsedníčku vlády z dôležitých pracovných úloh, z dôvodu dôležitých pracovných úloh a zastupovať ma bude pán podpredseda vlády pre ľudské práva a menšiny pán Chmel a prvý podpredseda vlády a minister dopravy, pôšt a telekomunikácii pán Figeľ, ktorý je na zahraničnej pracovnej ceste v Poľskej republike, zastupovať ho bude pán minister hospodárstva pán Miškov. To je všetko.
Laššáková, Jana, podpredsedníčka NR SR (2014-11-08):
Až je tu pán predseda, mu to budem tlmočiť. Pán poslanec Frešo s procedurálnym návrhom.
K. Tóthová, poslankyňa: (2005-02-04):
Pokiaľ ide o pracovné karty, určitý čas bola diskusia aj o pracovných knižkách. Určite pán minister vie o tejto diskusii v minulosti, bolo v našej tlači veľa pozitívnych ohlasov. Takže riešenie aj touto cestou, teda tými pracovnými kartami je možné. Po tretie, a to je otázka na pána ministra, pán minister, zákon je krátky, ale vstupuje sa do množstva zákonov. Okrem iného aj do zákona, ktorý znie: Čl. 8 o službách v zamestnanosti, kde sa vkladá § 20a, ktorý hovorí, že sa vystavuje potvrdenie o trvaní dočasnej pracovnej neschopnosti. Pán minister, toto je jediné ustanovenie, na základe ktorého lekár na právnom podklade môže vystaviť potvrdenku o práceneschopnosti. Kedy sa už konečne dohodnete s pánom ministrom zdravotníctva, ktorý rezort zakotví právny podklad pre potvrdenku o práceneschopnosti. Vy musíte vedieť, že to je ambivalentný právny úkon, ktorý má aj štátno-správny charakter a ten musí mať právny základ.
Šedivcová, Viera, poslankyňa NR SR (2013-10-24):
Prosím, pán predsedajúci, dajte hlasovať o návrhu pána poslanca Kaníka.
Bugár, Béla, podpredseda NR SR (2018-12-13):
Pán poslanec Pčolinský. Skúste zapnúť mikrofón pánovi poslancovi Pčolinskému. Pán poslanec Bastrnák, nech sa... Pán poslanec Pčolinský, už máte, ale už som z toho jeleň, čo robí tá technika.
Laurenčík, Milan, podpredseda NR SR (2022-03-24):
Ďakujem, pán poslanec, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Konštatujem, že nie. Do rozpravy sa prihlásila pani navrhovateľka, pani poslankyňa Marcinková, ktorej teraz odovzdávam slovo. Nech sa páči.
Laurenčík, Milan, poslanec NR SR (2011-05-27):
Ďakujem za slovo, pán predsedajúci. Pán poslanec Podmanický, vadia mi na tomto návrhu dve veci. Jedna vec je to, že je tu znovuzavedenie nejakej nesystematičnosti vo výbere daní z príjmov. A druhá vec to, že predkladatelia nenavrhli výpadok financií, ktoré by tento návrh spôsobil, keby sme ho prijali. Takže tam vidím problém, prečo váham, či podporím, alebo nepodporím tento zákon, aj keď som poslanec obecného zastupiteľstva. Ďakujem.
Remišová, Veronika, poslankyňa NR SR (2023-12-14):
Ďakujem. Papier vám už ani nebudem nosiť, lebo to je zbytočné, ale len chcem upozorniť, aby takýto... (Prerušenie vystúpenia predsedajúcim.)